நன்னீர் சதுப்புநிலம்

நன்னீர் சதுப்பு நிலம் (Freshwater marsh) என்பது சதுப்பு நிலத்தில் நன்னீர் இருப்பதை குறிக்கின்றது. நன்னீர் சதுப்பு நிலங்கள் வழக்கமாக ஆறு கடலில் கலக்கும் இடங்களிலும் தாழ்வான வடிகால் பகுதிகளிலும் காணப்படும். மேலும் இது தொடர்ந்து அல்லது அடிக்கடி வெள்ளத்தில் மூழ்கியே இருக்கும். நன்னீர் சதுப்பு நிலங்கள் பொதுவாக ஆறுகளின் வாயில்களுக்கு அருகில், ஏரிகளின் அருகே அல்லது கைவிடப்பட்ட குதிரை குளம்பு ஏரிகள் போன்ற குறைந்த வடிகால் கொண்ட தாழ்வான பகுதிகளில் காணப்படுகின்றன. இதன் எதிரிணை உப்பு நீர் சதுப்பு நிலம், இவை உயர் கடலோர உயிர்-வாழிடத்தின் அலை ஏற்ற மண்டலத்தில் காணப்படும். இது கடல் நீரால் வழக்கமாக சூழ்ந்திருக்கும். கடல் நீரில் அடிக்கடி பாயும்  உவர்ச் சதுப்புநிலத்தைப் போலல்லாமல், நன்னீர் சதுப்பு நிலங்கள் அவற்றின் நீரின் பெரும்பகுதியை மேற்பரப்பு நீரிலிருந்து பெறுகின்றன. 

நன்னீர் சதுப்பு நிலங்கள் என்பவை நன்னீர் சதுப்பு நிலங்கள் அதிக உற்பத்தி திறன் கொண்டவை, எனவே தாவரங்களின் பெரிய பல்லுயிர் பெருக்கத்தை ஆதரிக்க முடியும். நன்னீர் சதுப்பு நிலத்தின் கட்டமைப்பை தீர்மானிப்பதில் தாவரங்கள் ஒரு முக்கிய அங்கமாகும். ஒரு நன்னீர் சதுப்பு நிலத்தில், வளர்ந்து வரும் தாவரங்கள், மிதக்கும் தாவரங்கள், மிதக்கும் இலைகள் மற்றும் நீரில் மூழ்கியுள்ள தாவரங்கள் ஆகியவை இருக்கும்.
நன்னீர் சதுப்பு நிலங்களில் உள்ள முதன்மை தாவரங்கள் வளர்ந்து வரும் தாவரங்களாகும். வளர்ந்து வரும் தாவரங்கள் மென்மையான தண்டுகளைக் கொண்ட தாவரங்கள் மற்றும் நிறைவுற்ற மண்ணில் வாழ மிகவும் ஏற்றவை. நன்னீர் சதுப்பு நிலங்கள் நீண்ட வளரும் பருவத்தைக் கொண்டுள்ளன. மேலும் நீர் மற்றும் அடி மூலக்கூறுகளில் அதிக ஊட்டச்சத்து அளவுகளைக் கொண்டுள்ளன. இது ஒட்டுமொத்த உயர் நிகர முதன்மை உற்பத்திக்கு பங்களிக்கிறது.

 பல்லுயிர்த்தன்மை 

நன்னீர் சதுப்புநிலங்கள் பல்லுயிர்த்தன்மையை ஊக்குவிக்கின்றன.  இதனால் பல வகையான விலங்குகள் தங்கள் வாழ்க்கைச் சுழற்சியின் ஒரு கட்டத்தில் நன்னீர் சதுப்பு நிலங்களை வாழ்விடமாகப் பயன்படுத்துகின்றன. பறவைகள், நீர்நிலவாழ் உயிரினங்கள், ஊர்வன, மீன்கள் மற்றும் மிகச்சிறிய-முதுகெலும்பற்ற உயிரினங்கள் ஆகியவை நன்னீர் சதுப்பு நிலங்களில் காணப்படுகின்றன.

பறவைகள் கூடு கட்டுவதற்கும் நன்னீர் சதுப்பு நிலங்களைப் பயன்படுத்துகின்றன. வாத்து, நாமக்கோழி, அன்னம், பாடும் பறவைகள், மற்றும் கருப்பு வாத்து போன்றவை இங்கு பொதுவாக காணப்படும் இனங்கள். எனினும் ஆழமற்ற சதுபுநிலங்களில் மீன்கள் இருப்பதில்லை. ஆனால் ஆழமான நிலங்கள் பல  இனங்களுக்கு வீடாக இருக்கின்றன. அல்லி, அலையாத்தி போன்றவையும் பொதுவாக காணப்படும் சில தாவரங்கள் ஆகும்.

புளோரிடா எவர்கிலேட்ஸ் உலகம் முழுவதிலும் உள்ள மிகப்பெரிய தொடர்ச்சியான நன்னீர் சதுப்பு நிலத்தை பிரதிநிதித்துவப்படுத்துகிறது. புளோரிடாவின் தென்முனையில் உள்ள இக்காட்டின் பரப்பு 4,200 சதுரமைல்கள்.

இதனையும் காண்க
 சுந்தரவனக்காடுகள்
 பிச்சாவரம்
 பள்ளிக்கரணை சதுப்புநிலம்

 படக்காட்சிகள்

மேற்கோள்கள்

பகுப்பு:புவியியல்
பகுப்பு:காடுகள்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்